VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIUS

ĮSAKYMAS

DĖL ORTOPEDIJOS TECHNINIŲ PRIEMONIŲ FUNKCIJŲ TECHNINIO APRAŠYMO PATVIRTINIMO

2017 m. vasario 8 d. Nr. 1K-34

Vilnius

Vadovaudamasis Valstybės paramos ortopedijos techninėms priemonėms įsigyti organizavimo tvarkos aprašo, patvirtinto Lietuvos Respublikos sveikatos apsaugos ministro 2006 m. kovo 31 d. įsakymu Nr. V-234, 1 priedo 1.4 papunkčio nuostatomis:

1.	T v i r t i n u Ortopedijos techninių priemonių funkcijų techninį aprašymą (pridedama).

2.	P a v e d u šio įsakymo vykdymą kontroliuoti Valstybinės ligonių kasos prie Sveikatos apsaugos ministerijos direktoriaus pavaduotojui pagal veiklos sritį.

Informacinių technologijų departamento direktorius,

laikinai vykdantis direktoriaus funkcijas	Aurimas Baliukevičius

PATVIRTINTA

Valstybinės ligonių kasos prie

Sveikatos apsaugos ministerijos

direktoriaus 2017 m. vasario 8 d.

įsakymu Nr. 1K-34

ORTOPEDIJOS TECHNINIŲ PRIEMONIŲ FUNKCIJŲ TECHNINIS APRAŠYMAS

Eil. Nr.	LST EN ISO 9999	Ortopedijos techninės priemonės pavadinimas	Tipų grupė	Funkcijų techninis aprašymas
I. PROTEZINĖS SISTEMOS (RANKŲ IR KOJŲ KARTU)
1	06 18 03	Daliniai plaštakos protezai	RP0-1-1	Kosmetinis plaštakos protezas. Gaminamas individualiai. Plaštaka gaminama iš kompozitinių medžiagų, tvirtinama suvarstant arba pasinaudojant rankogaliu
2	06 18 09	Dilbio (žemiau alkūnės) protezai	RP1-9	Darbinis dilbio protezas. Gaminamas individualiai. Dilbio bigės ėmiklis gaminamas iš odos arba laminuotos dervos. Plaštakos protezas naudojamas kaip universalus darbinis įrankis arba darbui skirtų įrankių rinkinys
3	06 18 09	Dilbio (žemiau alkūnės) protezai	RP1-8	Kosmetinis dilbio protezas. Gaminamas individualiai. Dilbio bigės ėmiklis gaminamas iš termoplastinių medžiagų arba laminuotos dervos. Plaštakos protezas ‒ su kosmetiniu apvalkalu
4	06 18 15	Žastikaulio (virš alkūnės) protezai	RP2-5	Aktyviam judėjimui skirtas žastikaulio protezas. Gaminamas individualiai. Žastikaulio bigės ėmiklis gaminamas iš odos arba laminuotos dervos. Protezas tvirtinamas diržais, valdomas diržais ir lankstais
5	06 18 15	Žastikaulio (virš alkūnės) protezai	RP2-4	Kosmetinis žastikaulio protezas. Gaminamas individualiai. Žastikaulio bigės ėmiklis gaminamas iš odos, termoplastinių medžiagų arba laminuotos dervos. Protezas papildomai tvirtinamas diržu. Alkūnėje yra įtaisytas lenkimo kampo reguliatorius
6	06 24 09	Blauzdos (žemiau kelio) protezai	KP2-7	Nuolat dėvimas blauzdos protezas. Gaminamas individualiai. Blauzdos bigės ėmiklis gaminamas iš laminuotos dervos, su silikoniniu įdėklu (įdėklas fiksuojamas spynele). Protezo modeliai gaminami iš titano arba plieno. Apdaila – sluoksniuota, nebijanti drėgmės. Blauzdos protezas naudojamas kaip kojos pakaitalas
7	06 24 09	Blauzdos (žemiau kelio) protezai	KPM2-1	Nuolat dėvimas blauzdos protezas. Gaminamas individualiai. Blauzdos bigės ėmiklis gaminamas iš odos arba laminuotos dervos. Protezo modeliai gaminami iš titano arba plieno. Apdaila – sluoksniuota, nebijanti drėgmės arba poroloninė. Blauzdos protezas naudojamas kaip kojos pakaitalas
8	06 24 09	Blauzdos (žemiau kelio) protezai	KP2-9-2	Pirminis blauzdos protezas. Gaminamas individualiai. Blauzdos bigės ėmiklis gaminamas iš termoplastinių medžiagų (su minkštu įdėklu arba be jo). Protezo modeliai gaminami iš titano arba plieno. Taikomas atliekant pirminį protezavimą po blauzdos amputacijos
9	06 24 15	Šlaunies (virš kelio) protezai	KPM3	Nuolat dėvimas šlaunies protezas. Gaminamas individualiai. Šlaunies bigės ėmiklis gaminamas iš laminuotos dervos arba termoplastinių medžiagų (su minkštu įdėklu arba be jo). Protezo modeliai gaminami iš titano arba plieno. Tvirtinamas pasinaudojant vakuumu ir (ar) diržais. Šlaunies protezas naudojamas kaip kojos pakaitalas
10	06 24 15	Šlaunies (virš kelio) protezai	KP3-6-1	Pirminis šlaunies protezas. Gaminamas individualiai. Šlaunies bigės ėmiklis gaminamas iš termoplastinių medžiagų (su minkštu įdėklu arba be jo). Protezo modeliai gaminami iš titano arba plieno. Šlaunies protezas taikomas atliekant pirminį protezavimą po šlaunies amputacijos
11	06 24 21	Dubens dalies protezai	KPM-4-2	Gaminamas individualiai. Dubens dalies bigės ėmiklis gaminamas iš laminuotos dervos. Protezo modeliai gaminami iš titano arba plieno. Klubo sąnarį atitinkanti detalė gali būti fiksuota arba lanksti. Kelio sąnarys parenkamas individualiai. Dubens dalies protezas naudojamas kaip kojos pakaitalas
II. KRŪTŲ PROTEZAI
12	06 30 18	Krūties protezai	KLP-3	Dirbtinė krūties liauka ir modifikuotos konstrukcijos liemenėlė. Pritaikoma, prireikus ‒ gaminama individualiai. Krūties protezas naudojamas įgytam krūties defektui kompensuoti
III. INDIVIDUALIAI GAMINAMOS ĮTVARINĖS SISTEMOS
13	06 03 12	Kaklo įtvarai	KR0-3	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Imobilizuoja stuburo kaklinę dalį. Tvirtinamas „Velchro“ juostomis
14	06 03 09	Krūtinės-juosmens įtvarai	KR0-9-3	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Imobilizuoja stuburo krūtininę ir juosmeninę dalis. Tvirtinamas „Velchro“ juostomis
15	06 03 09	Krūtinės-juosmens įtvarai	KR1-16	Gaminamas individualiai iš termoplastinių medžiagų (iš vidaus paminkštintas), panaudojant individualiai pritaikomas atramines detales ir papildomus elementus pečių juostai sutvirtinti ir stuburui koreguoti. Kraštai paminkštinti, taip apsaugant nuo trinties. Koreguoja stuburo deformacijas trijų atramos taškų principu. Tvirtinamas „Velchro“ juostomis
16	06 03 09	Krūtinės-juosmens įtvarai	KR0-14	Gaminamas individualiai iš termoplastinių medžiagų ir metalo, paminkštintas. Fiksuoja stuburo krūtininę ir juosmeninę dalis. Tvirtinamas „Velchro“ juostomis
17	06 06 13	Riešo-plaštakos-pirštų įtvarai	RT1-9	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Fiksuoja arba imobilizuoja riešo sąnarį ir plaštaką. Tvirtinamas „Velchro“ juostomis
18	06 06 15	Alkūnės įtvarai	RT3-1-2	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Imobilizuoja alkūnės sąnarį ir sudaro galimybę keisti alkūnės sąnario lenkimo kampą reguliuojamojo kampo lankstais (1‒2 vnt.). Tvirtinamas „Velchro“ juostomis
19	06 06 18	Alkūnės-riešo įtvarai	RT4	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Imobilizuoja alkūnės ir (ar) riešo sąnarį. Tvirtinamas „Velchro“ juostomis
20	06 12 06	Kulkšnies-pėdos įtvarai	KT1	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Įtvaras apima tam tikras blauzdos (žemiau kelio sąnario) ir pėdos dalis. Imobilizuoja čiurnos sąnarį. Tvirtinamas „Velchro“ juostomis
21	06 12 06	Kulkšnies-pėdos įtvarai	KT1-1	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Gali būti gaminamas taikant papildomus šoninius sutvirtinimus arba įtvaro pėdos ir blauzdos dalis sujungiant lankstais. Kulkšnies-pėdos įtvaras apima tam tikras blauzdos (žemiau kelio sąnario) ir pėdos dalis. Fiksuoja čiurnos sąnarį, nevaržydamas lenkimo ir tiesimo funkcijų, arba imobilizuoja čiurnos sąnarį. Tvirtinamas „Velchro“ juostomis
22	06 12 06	Kulkšnies-pėdos įtvarai	KT1-2	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Kulkšnies-pėdos įtvaras apima tam tikras blauzdos (žemiau kelio sąnario) ir pėdos dalis. Koreguoja įgimtą pėdos ir čiurnos deformaciją, imobilizuoja čiurnos sąnarį. Tvirtinamas „Velchro“ juostomis
23	06 12 09	Kelio įtvarai	KA3-4	Gaminamas individualiai iš termoplastinių (iš vidaus paminkštintų) medžiagų, apima šlaunį ir blauzdą. Tekstilinės ir termoplastinės dalys sujungiamos lankstais (2 vnt.), tvirtinamais medialinėje ir lateralinėje kelio sąnario pusėse. Lankstai gali būti nustatomi reikiamu kampu naudojant kampo reguliatorius. Fiksuoja ir imobilizuoja kelio sąnarį reikiamu kampu arba riboja judesio amplitudę. Tvirtinamas „Velchro“ juostomis
24	06 12 09	Kelio įtvarai	KA2-2	Gaminamas individualiai iš termoplastinių medžiagų, iš vidaus paminkštintas. Kraštai paminkštinti, taip apsaugant nuo trinties. Apima šlaunį ir blauzdą. Šlaunies ir blauzdos dalys sujungiamos lankstais – fiksuojančiaisiais kelio sąnarį arba lanksčiaisiais (1‒2 vnt.) – pritvirtintais vidinėje ir (ar) išorinėje kelio sąnario pusėse. Fiksuoja ir (ar) koreguoja deformaciją pagal trijų atramos taškų principą. Tvirtinamas „Velchro“ juostomis
25	06 12 12	Kelio-čiurnos-pėdos įtvarai	KT1-5	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Apima šlaunį, blauzdą, čiurną ir pėdą. Imobilizuoja kelio ir čiurnos sąnarius. Tvirtinamas „Velchro“ juostomis
26	06 12 12	Kelio-kulkšnies-pėdos įtvarai	KA3-6	Gaminamas individualiai iš termoplastinių medžiagų, iš vidaus paminkštintas. Kraštai paminkštinti, taip apsaugant nuo trinties. Apima šlaunį, blauzdą ir pėdą. Termoplastinės dalys sujungiamos lankstais per kelio sąnarį (su kelio sąnario lenkimo reguliuojamąja detale arba be jos – 2 vnt.) ir čiurnos sąnarį (2 vnt.). Užtikrina sąnarių stabilumą, koreguoja deformacijas ir (ar) kompensuoja kojos sutrumpėjimą. Tvirtinamas „Velchro“ juostomis
27	06 12 15	Klubo įtvarai (įskaitant abdukcinius įtvarus)	KT4-2-2	Gaminamas individualiai iš termoplastinių medžiagų, iš vidaus paminkštintas. Kraštai paminkštinti, taip apsaugant nuo trinties. Apima šlaunies, klubo sąnario, juosmens dalis. Fiksuoja klubo sąnarį. Tvirtinamas „Velchro“ juostomis
28	06 12 18	Klubo-kelio-kulkšnies-pėdos įtvarai	KA5-3-2	Gaminamas individualiai iš metalo ir (ar) termoplastinių medžiagų, iš vidaus paminkštintas. Įtvaras gaminamas vienpusis arba abipusis. Apima juosmenį, šlaunį, blauzdą ir pėdą. Įtvaro dalys, apimančios juosmenį, šlaunį, blauzdą ir pėdą, sujungiamos lankstais (klubo sąnario lankstas – 1 vnt., kelio sąnario lankstas – fiksuojantysis arba lankstusis – 2 vnt., čiurnos lankstas – 2 vnt.). Jei reikia palengvinti krūvį klubo, kelio arba čiurnos sąnariui, šlaunies viršutinėje dalyje gali būti įtaisyta pasostė. Sąnarių stabilumui užtikrinti ir deformacijai koreguoti gali būti derinami skirtingų funkcijų klubo, kelio ir čiurnos lankstai (su užraktu ar be jo). Jei koja sutrumpėjusi, pridedamas paaukštinimas. Įtvaras tvirtinamas odiniais diržais arba „Velchro“ juostomis
29	06 12 18	Klubo-kelio-kulkšnies-pėdos įtvarai	KT5-2-1	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Apima dubenį, šlaunį, blauzdą, čiurną ir pėdą. Imobilizuoja klubo, kelio ir čiurnos sąnarius. Tvirtinamas „Velchro“ juostomis
30	06 03 12	Kaklo įtvarai	KR0-16	Gaminamas individualiai iš termoplastinių medžiagų. Kraštai paminkštinti, taip apsaugant nuo trinties. Fiksuoja arba imobilizuoja stuburo kaklinę dalį. Tvirtinamas „Velchro“ juostomis
IV. SERIJINIU BŪDU GAMINAMOS ĮTVARINĖS SISTEMOS
31	06 03 09	Krūtinės-juosmens įtvarai	KR0-5-4	Gaminamas serijiniu būdu iš tekstilinių medžiagų, taikant papildomus konstrukcinius elementus: fiksuojamuosius diržus ir (ar) metalinį karkasinį sutvirtinimą juosmeninėje dalyje, ir (ar) reklinatorių. Fiksuoja arba imobilizuoja stuburo krūtininę (ne žemiau menčių kampų) ir juosmeninę dalis
32	06 03 06	Juosmens-kryžkaulio įtvarai	KR0-20	Gaminamas serijiniu būdu iš tekstilinių medžiagų, taikant papildomus konstrukcinius elementus: diržus, tvirtinamąsias juosteles, reklinatorius. Fiksuoja juosmeninę stuburo dalį
33	Peties įtvarai	AP-2	Gaminamas serijiniu būdu iš tekstilinių medžiagų, taikant papildomus konstrukcinius elementus. Skirtas rankai fiksuoti reikiamoje padėtyje
34	Kelio įtvarai	KA3-4	Gaminamas serijiniu būdu iš tekstilinių medžiagų, apima šlaunį ir blauzdą. Tekstilinės dalys sujungiamos lankstais (2 vnt.), tvirtinamais medialinėje ir lateralinėje kelio sąnario pusėse. Lankstai gali būti nustatomi reikiamu kampu naudojant kampo reguliatorius. Fiksuoja ir imobilizuoja kelio sąnarį reikiamu kampu arba riboja judesio amplitudę. Tvirtinamas „Velchro“ juostomis
35	06 12 09	Kelio įtvarai	KT3-1	Gaminamas serijiniu būdu iš tekstilinių medžiagų, sutvirtinamas iš šonų ir (ar) kryžminiais diržais. Koreguoja girnelės padėtį, fiksuoja kelio sąnarį
36	06 12 09	Kelio įtvarai	KA3-3	Gaminamas serijiniu būdu iš tekstilinių medžiagų, taikant papildomus elementus: šoninius lankstus (2 vnt.), žiedą girnelei centruoti. Apima apatinę šlaunies ir viršutinę blauzdos dalis. Fiksuoja ir (ar) koreguoja kelio sąnarį, gali centruoti girnelę. Tvirtinamas „Velchro“ juostomis
37	06 12 06	Kulkšnies-pėdos įtvarai	KA1-6	Gaminamas serijiniu būdu, paminkštintas. Termoplastinės dalys sujungiamos su čiurnos sąnario lenkimo kampą reguliuojančiais lankstais (po 2 vnt.). Lankstai su kampo reguliatoriais. Apima blauzdą (žemiau kelio sąnario), čiurną ir pėdą. Fiksuoja pėdos padėtį blauzdos atžvilgiu, imobilizuoja arba riboja judesio amplitudę. Tvirtinamas „Velchro“ juostomis
V. PAGAL UŽSAKYMĄ PAGAMINTA SUDĖTINGA ORTOPEDINĖ AVALYNĖ
38	06 33 06	Pagal užsakymą pagaminta ortopedinė avalynė	AD15-1	Sudėtinga suaugusiesiems skirta ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sergantiesiems cukriniu diabetu. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
39	06 33 06	Pagal užsakymą pagaminta ortopedinė avalynė	AD10-1	Sudėtinga ortopedinė avalynė. Gaminama individualiai. Medžiagos avalynei gaminti parenkamos individualiai. Skirta didelės apimties kojai ir pėdai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
40	06 33 06	Pagal užsakymą pagaminta ortopedinė avalynė	AD4-1	Suaugusiesiems skirta ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sutrumpėjusiai nuo 3 iki 6 cm kojai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
41	06 33 06	Pagal užsakymą pagaminta ortopedinė avalynė	AD4-2	Vaikiška ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sutrumpėjusiai nuo 3 iki 6 cm kojai
42	06 33 06	Pagal užsakymą pagaminta ortopedinė avalynė	AD5-1	Sudėtinga suaugusiesiems skirta ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sudėtingai pėdos deformacijai koreguoti. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
43	06 33 06	Pagal užsakymą pagaminta ortopedinė avalynė	AD5-2	Vaikiška ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sudėtingai pėdos deformacijai koreguoti. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
44	06 33 06	Pagal užsakymą pagaminta ortopedinė avalynė	AD6-1	Suaugusiesiems skirta ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sutrumpėjusiai nuo 6 iki 9 cm kojai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
45	06 33 06	Pagal užsakymą pagaminta ortopedinė avalynė	AD6-2	Vaikiška ortopedinė avalynė. Gaminama individualiai. Medžiagos avalynei gaminti parenkamos individualiai. Skirta sutrumpėjusiai nuo 6 iki 9 cm kojai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
46	06 33 06	Pagal užsakymą pagaminta ortopedinė avalynė	AD7-1	Gaminama individualiai. Medžiagos avalynei gaminti parenkamos individualiai. Skirta sutrumpėjusiai nuo 9 iki 15 cm kojai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
47	06 33 06	Pagal užsakymą pagaminta ortopedinė avalynė	AD8-1	Gaminama individualiai. Medžiagos avalynei gaminti parenkamos individualiai. Skirta sutrumpėjusiai nuo 15 iki 20 cm kojai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
48	06 33 06	Pagal užsakymą pagaminta ortopedinė avalynė	AD9-1	Sudėtinga suaugusiesiems skirta ortopedinė avalynė. Gaminama individualiai. Medžiagos avalynei gaminti parenkamos individualiai. Skirta Šoparo ar Piragovo būdu amputuotai pėdai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
49	06 33 06	Pagal užsakymą pagaminta ortopedinė avalynė	AD9-2	Sudėtinga vaikiška ortopedinė avalynė. Gaminama individualiai. Medžiagos avalynei gaminti parenkamos individualiai. Skirta Šoparo ar Piragovo būdu amputuotai pėdai. Ši avalynė gaminama ant individualaus kurpalio, suformuoto pagal pėdos kopiją (nepaisant technologijos)
VI. KRAUJOTAKOS SISTEMOS GYDOMOSIOS PRIEMONĖS (VAIKAMS PO NUDEGIMŲ)
50	04 06 03	Nudegimų gydomosios kelnės	PK	Gaminamos iš modifikuotos tamprios medžiagos. Randams, atsiradusiems dėl cheminio ar terminio nudegimo, lyginti
51	04 06 03	Nudegimų gydomieji marškiniai	PM	Gaminami iš modifikuotos tamprios medžiagos. Randams, atsiradusiems dėl cheminio ar terminio nudegimo, lyginti
52	04 06 03	Nudegimų gydomoji rankovė (pirštinė)	PR	Gaminama iš modifikuotos tamprios medžiagos. Randams, atsiradusiems dėl cheminio ar terminio nudegimo, lyginti
53	04 06 03	Nudegimų gydomoji veido kaukė	PV	Gaminama iš modifikuotos tamprios medžiagos. Randams, atsiradusiems dėl cheminio ar terminio nudegimo, lyginti
VII. PAGAL UŽSAKYMĄ PAGAMINTA NESUDĖTINGA ORTOPEDINĖ AVALYNĖ IR BATŲ ĮDĖKLAI
54	06 12 03	Pėdos įtvarai, batų įdėklai	GS-4	Gaminamas individualiai iš odos, kamštinės medžiagos ir (ar) termoplastinių medžiagų. Koreguoja pėdos deformacijas. Palengvina krūvį kulnikauliui
55	06 12 03	Pėdos įtvarai, batų įdėklai	GS-5	Gaminamas individualiai iš odos ir (ar) termoplastinių medžiagų, taikant išilginio skliauto supinaciją ir (ar) pronaciją, skersinio skliauto pakėlimą bei kulno supinaciją ir (ar) pronaciją. Kompensuoja kojos sutrumpėjimą iki 2 cm. Koreguoja pėdos skliautus
56	06 12 03	Pėdos įtvarai, batų įdėklai	GS-8	Gaminamas individualiai iš odos, termoplastinių medžiagų. Žaizdų, nuospaudų vietos įdėkle užpildomos specialiomis minkštomis medžiagomis, mažinančiomis spaudimą. Tolygiai paskirstomas krūvis, palengvinamas krūvis skausmingoms pėdos sritims. Koreguoja pėdos deformacijas
57	06 33 03	Gatava ortopedinė avalynė	AD2-1	Gatava suaugusiesiems skirta ortopedinė avalynė. Parenkama individualiai. Skirta kojos protezui arba įtvarui (jei nuolat dėvimas kojos įtvaras)
58	06 33 03	Gatava ortopedinė avalynė	AD2-2	Gatava vaikiška ortopedinė avalynė. Parenkama individualiai. Skirta kojos protezui arba įtvarui (jei nuolat dėvimas kojos įtvaras)
59	06 33 06	Pagal užsakymą pagaminta ortopedinė avalynė	AD3-1	Suaugusiesiems skirta ortopedinė avalynė. Gaminama individualiai. Medžiagos avalynei gaminti parenkamos individualiai. Skirta pėdos deformacijai koreguoti
60	06 33 06	Pagal užsakymą pagaminta ortopedinė avalynė	AD3-2	Vaikiška ortopedinė avalynė. Gaminama individualiai. Medžiagos avalynei gaminti parenkamos individualiai. Skirta pėdos deformacijai koreguoti
VIII. KLAUSOS APARATAI
61	21 45 03	Skaitmeniniai klausos aparatai	KLA-1-1 (tik vaikams)	Maksimalus akustinio stiprinimo pikas – 46‒60 dB; maksimalus garso išėjimo lygis – 110‒130 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 7000 Hz; funkcijų perjungimas – T-M-MT; ≥ 6 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmo slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.); DSL 5 garso apdorojimo funkcija; baterijos lizdo užraktas; garsinis arba optinis senkančios baterijos indikatorius; programinė klausos aparato mygtukų blokavimo galimybė; žymėjimas (mėlyna arba raudona spalva), kuriai ausiai pritaikytas klausos aparatas; hermetiškumo klasė ≥ IP57
62	21 45 03	Skaitmeniniai klausos aparatai	KLA-1-2 (tik vaikams)	Maksimalus akustinio stiprinimo pikas – 56‒65 dB; maksimalus garso išėjimo lygis – 125‒136 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 7000 Hz; funkcijų perjungimas – T-M-MT; būtina FM imtuvo tiesioginė jungtis; ≥ 6 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.); DSL 5 garso apdorojimo funkcija; baterijos lizdo užraktas; garsinis arba optinis senkančios baterijos indikatorius; programinė klausos aparato mygtukų blokavimo galimybė; žymėjimas (mėlyna arba raudona spalva), kuriai ausiai pritaikytas klausos aparatas; hermetiškumo klasė ≥ IP57
63	21 45 03	Skaitmeniniai klausos aparatai	KLA-1-3 (tik vaikams)	Maksimalus akustinio stiprinimo pikas – 65‒75 dB; maksimalus garso išėjimo lygis – 130‒140 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 6000 Hz; funkcijų perjungimas – T-M-MT; būtina FM imtuvo tiesioginė jungtis; ≥ 8 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.); DSL 5 garso apdorojimo funkcija; baterijos lizdo užraktas; garsinis arba optinis senkančios baterijos indikatorius; programinė klausos aparato mygtukų blokavimo galimybė; žymėjimas (mėlyna arba raudona spalva), kuriai ausiai pritaikytas klausos aparatas; hermetiškumo klasė ≥ IP57
64	21 45 03	Skaitmeniniai klausos aparatai	KLA-1-4 (tik vaikams)	Maksimalus akustinio stiprinimo pikas – 76‒90 dB; maksimalus garso išėjimo lygis – 139‒144 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 4800 Hz; funkcijų perjungimas – T-M-MT; būtina FM imtuvo tiesioginė jungtis; ≥ 8 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.); DSL 5 garso apdorojimo funkcija; baterijos lizdo užraktas; garsinis arba optinis senkančios baterijos indikatorius; programinė klausos aparato mygtukų blokavimo galimybė; žymėjimas (mėlyna arba raudona spalva), kuriai ausiai pritaikytas klausos aparatas; hermetiškumo klasė ≥ IP57; dažninis perkėlimas arba suspaudimas, arba kompresija, t. y. dažnių manipuliavimo funkcija (garsų iš aukštų dažnių srities (daugiau kaip 4 kHz) perkėlimo į žemesnių dažnių sritį (ne daugiau kaip 4 kHz) funkcija) arba lygiavertė funkcija, skirta žymiam ir labai žymiam klausos sutrikimui (daugiau kaip 4 kHz) kompensuoti
65	21 45 03	Skaitmeniniai klausos aparatai	KLA-2-1 (tik suaugusie-siems)	Maksimalus akustinio stiprinimo pikas – 42‒52 dB; maksimalus garso išėjimo lygis – 116‒126 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 6500 Hz; funkcijų perjungimas – M; ≥ 2 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.); atviras ausies įdėklas
66	21 45 03	Skaitmeniniai klausos aparatai	KLA-2-2 (tik suaugusie-siems)	Maksimalus akustinio stiprinimo pikas – 45‒55 dB; maksimalus garso išėjimo lygis – 120‒130 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 6000 Hz; funkcijų perjungimas – M; ≥ 2 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.)
67	21 45 03	Skaitmeniniai klausos aparatai	KLA-2-3 (tik suaugusie-siems)	Maksimalus akustinio stiprinimo pikas – 56‒65 dB; maksimalus garso išėjimo lygis – 125‒136 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 6000 Hz; funkcijų perjungimas – M; ≥ 2 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.)
68	21 45 03	Skaitmeniniai klausos aparatai	KLA-3-1 (tik suaugusie-siems)	Maksimalus akustinio stiprinimo pikas – 65‒75 dB; maksimalus garso išėjimo lygis – 130‒139 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 6000 Hz; funkcijų perjungimas – M; ≥ 2 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.)
69	21 45 03	Skaitmeniniai klausos aparatai	KLA-3-2 (tik suaugusie-siems)	Maksimalus akustinio stiprinimo pikas – 76‒90 dB; maksimalus garso išėjimo lygis – 139‒144 dB; dažnių diapazonas: apatinė riba ne aukštesnė kaip 250 Hz, viršutinė riba ne žemesnė kaip 4500 Hz; funkcijų perjungimas – M; ≥ 2 kanalų juostos (tai tam tikros dažnių juostos, kuriose garso signalas apdorojamas, t. y. reguliuojamas stiprinimas, pikinis stiprinimas, švilpimo kontrolė, triukšmų slopinimas ir kt., nepaisant kitų kanalų ‒ dažnio juostų); švilpimo kontrolės funkcija (ne Notch filter ‒ angl.)

AKIŲ PROTEZAI
70	06 30 21	Akių protezai	APR-1	Gaminamas individualiai iš stiklo su kriolitu. Atkuria žmogaus akies priekinę dalį, apsaugo junginės ertmę nuo nepalankių išorės veiksnių (dulkių, vėjo, vandens), palaiko akiduobės formą ir saugo nuo nepageidaujamo randėjimo proceso, užtikrina vokų raumenų veiklą, padeda palaikyti taisyklingą ašarų kanalėlių padėtį, neleidžia akių vokams išlinkti ir blakstienomis traumuoti junginės, padeda palaikyti normalią veido išraišką

____________________________________